Foto: 4029TV.com Amerikaning Oklaxoma shtatida temir yo‘l tarkibi avtomobilni urib ketishi oqibatida 4 kishi halok bo‘ldi, deb xabar qilmoqda mahalliy 4029TV telekanali politsiya mahkamasi vakili Greg Rassellga asoslangan holda. Ma’lumotlarga ko‘ra, voqea 7-avgust kuni Poto shahrida yuz bergan. Mashinada bo‘lgan besh kishining kamida 3 nafari o‘smir ekani aytilmoqda. Og‘ir jarohatlar bilan tirik qolgan yo‘lovchilardan biri shifoxonaga yotqizilgan. Hodisa oqibatida poyezd izidan chiqib ketmagan, mashinistlar ham jabrlanmagan. Politsiya surishtiruv ishlarini olib borayapti.